# Manual del reproductor de pel·lícules Totem

2003
Chee Bin HOH
2009
Philip Withnall

El reproductor de pel·lícules Totem és un reproductor de suports pel GNOME que utilitza el GStreamer per defecte, però també pot utilitzar el xine. Pot reproduir la gran majoria de còdecs d'àudio i vídeo, també DVD. El Totem inclou funcions com la televisió externa, la pantalla completa, els subtítols i més.

Projecte de documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Chee Bin
HOH
Projecte de documentació del GNOME
cbhoh@gnome.org
Baptiste
Mille-Mathias
Projecte de documentació del GNOME
Actualitza la documentació
baptiste.millemathias@gmail.org
Philip
Withnall
Actualització de la documentació
philip@tecnocode.co.uk
Versió 2.0 del manual del reproductor de pel·lícules Totem
agost del 2006

Chee Bin HOH cbhoh@gnome.org

Projecte de documentació del GNOME

Versió 3.0 del manual del reproductor de pel·lícules Totem
febrer del 2009

Philip Withnall philip@tecnocode.co.uk

Projecte de documentació del GNOME

Aquest manual descriu la versió 2.26 del reproductor de pel·lícules Totem.

## Comentaris

Per informar d'un error o fer un suggeriment sobre el reproductor de pel·lícules Totem o aquest manual, seguiu les indicacions de la Pàgina de suggeriments del GNOME.

Gil Forcada
gilforcada@guifi.net
2007
Gil Forcada
Jordi Bultó
jbulto@gmail.com
2011
Jordi Bultó
Manel Vidal
verduler@gmail.com
2013
Manel Vidal

## Introducció

L'aplicació reproductor de pel·lícules Totem és un reproductor per a l'escriptori GNOME basat en l'entorn de treball GStreamer i la biblioteca xine, que us permet reproduir pel·lícules o cançons.

El reproductor de pel·lícules Totem proporciona les característiques següents:

- Permet la reproducció d'una gran varietat de fitxers de vídeo i àudio.

- Proporciona diversos nivells de zoom i de relacions d'aspecte a més de visualització a pantalla completa.

- Controls de desplaçament i volum.

- Llista de reproducció.

- Permet l'ús de subtítols.

- Navegació totalment per teclat.

- Inclou un conjunt important de connectors per baixar subtítols, per navegar pel YouTube i per enregistrar discs.

El reproductor de pel·lícules Totem també incorpora funcionalitats addicionals tals com ara:

- Miniaturitzador de vídeos pel GNOME.

- Previsualització d'àudio pel GNOME.

- Pestanya de propietats del Nautilus.

## Primers passos

### Per iniciar el reproductor de pel·lícules Totem

Podeu iniciar el reproductor de pel·lícules Totem de les maneres següents:

Des del menú d'Aplicacions

  Trieu So i vídeo Reproductor de pel·lícules Totem .

Des de la línia d'ordres

  Per iniciar el reproductor de pel·lícules Totem des de la línia d'ordres, teclegeu l'ordre següent i premeu la tecla de Retorn:

  `totem`

  Per veure les altres opcions disponibles des de la línia d'ordres, teclegeu `totem --help` i després premeu la tecla de Retorn.

### Quan inicieu el reproductor de pel·lícules Totem

Quan inicieu el reproductor de pel·lícules Totem es mostrarà la finestra següent.

#### Finestra d'inici del reproductor de pel·lícules Totem

Mostra la finestra principal del reproductor de pel·lícules Totem amb la barra lateral oberta amb la llista de reproducció. Conté la barra de menú, l'àrea de visualització, la barra lateral, el lliscador de desplaçament, els botons de control del progrés, el lliscador del volum i la barra d'estat.

La finestra del reproductor de pel·lícules Totem conté els elements següents:

Barra de menú.

  Els menús de la barra de menú contenen totes les ordres que necessiteu per utilitzar el reproductor de pel·lícules Totem.

Àrea de visualització.

  L'àrea de visualització mostra la pel·lícula o la visualització d'una cançó.

Barra lateral.

  La barra lateral mostra les propietats del fitxer que s'està reproduint i a més funciona com a llista de reproducció. També es pot utilitzar amb diversos connectors com el MythTV, el YouTube o el cercador de vídeos. Per utilitzar algun d'aquests connectors feu clic a la llista desplegable que hi ha a la part superior de la barra lateral.

Lliscador del temps transcorregut.

  El lliscador del temps transcorregut mostra el temps transcorregut de la pel·lícula o cançó que s'està reproduint. També us permet avançar o retrocedir una pel·lícula o cançó si arrossegueu el lliscador del temps per la barra o si feu clic en algun punt de la barra.

Botons de control del progrés.

  Els botons de control del progrés us permeten anar a la pista següent o anterior, fer una pausa o reproduir una pel·lícula o cançó.

Botó del volum.

  El botó del volum us permet ajustar el volum.

Barra d'estat.

  La barra d'estat mostra informació sobre la pel·lícula o cançó que s'està reproduint.

## Utilització

### Per obrir un fitxer

Per obrir un fitxer de vídeo o d'àudio, trieu Ctrl O Pel·lícula Obre . Es mostrarà el diàleg Seleccioneu pel·lícules o llistes de reproducció. Seleccioneu els fitxers que voleu obrir i feu clic a Afegeix.

Podeu arrossegar i deixar anar un fitxer des d'una altra aplicació com ara el gestor de fitxers a la finestra del reproductor de pel·lícules Totem. Si arrossegueu i deixeu anar el fitxer a l'àrea de visualització, el fitxer substituirà la llista de reproducció actual i es reproduirà immediatament. Si arrossegueu i deixeu anar el fitxer a la barra lateral, el fitxer s'afegirà a la llista de reproducció actual. El reproductor de pel·lícules Totem obrirà el fitxer i reproduirà la pel·lícula o cançó. El reproductor de pel·lícules Totem mostra el títol de la pel·lícula o cançó a la barra de títol de la finestra i a la llista de reproducció a la barra lateral.

If you try to open a file format that Totem Movie Player does not recognize, the application displays an error message. This error is most often encountered if you do not have the correct codecs installed. Information on getting codecs working can be found on the Totem Movie Player website.

Podeu fer un doble clic en un fitxer de vídeo o d'àudio en el gestor de fitxers Nautilus per obrir-lo a la finestra del reproductor de pel·lícules Totem.

### Per obrir una ubicació

Per obrir un fitxer pel seu URI (ubicació), trieu Ctrl L Pel·lícula Obre una ubicació . Es mostrarà el diàleg Obre una ubicació. Utilitzeu el quadre combinat desplegable per especificar l'URI que voleu obrir (es llistaran tots els URI que hàgiu obert anteriorment) —o escriviu-ne un directament—, després feu clic al botó Obre.

L'URI s'enganxarà automàticament al quadre combinat si ja en teniu un al porta-retalls.

### Per reproduir una pel·lícula (DVD, VCD o CD)

Inseriu el disc en la unitat òptica de l'ordinador, després trieu Pel·lícula Reprodueix el disc .

Per expulsar un DVD, VCD o CD, trieu Ctrl E Pel·lícula Expulsa .

### Per fer una pausa en una pel·lícula o cançó

Per fer una pausa en una pel·lícula o una cançó que s'està reproduint, feu clic en el botó Mostra el botó de fes una pausa. , o trieu Ctrl barra espaiadora Pel·lícula Reprodueix / Fes una pausa . També podeu utilitzar la tecla P per fer una pausa o reproduir una pel·lícula.

Per continuar la reproducció d'una pel·lícula o cançó, feu de nou clic en el botó Mostra el botó reprodueix. , o trieu Ctrl barra espaiadora Pel·lícula Reprodueix / Fes una pausa .

### Per visualitzar les propietats d'una pel·lícula o cançó

Per visualitzar les propietats d'una pel·lícula o cançó, trieu Visualitza Barra lateral per fer que aparegui la barra lateral i trieu Propietats en el quadre de llista desplegable que hi ha a la part superior de la barra lateral.

### Per desplaçar-se a través de pel·lícules o de cançons

Per desplaçar-se a través de pel·lícules o de cançons, podeu emprar els mètodes següents:

Per saltar endavant

  Per saltar endavant en una pel·lícula o una cançó, trieu Dreta Vés Salta endavant .

Per saltar enrere

  Per saltar enrere en una pel·lícula o una cançó, trieu Esquerra Vés Salta enrere .

Per saltar a un instant

  Per saltar a un instant en concret d'una pel·lícula o d'una cançó, trieu Ctrl K Vés Salta a . Es mostrarà el diàleg Salta a. Empreu el quadre de selecció de valors per especificar el temps transcorregut al qual saltar (en segons), després feu clic a D'acord.

  El quadre de selecció de valors també permet introduir valors de forma més natural. Podeu introduir el temps en els formats «hh:mm:ss», «mm:ss» o «ss». En aquests formats «hh» representa les hores, «mm» els minuts, i «ss» els segons on voleu saltar.

Per desplaçar-se a la pel·lícula o la cançó següent

  Per desplaçar-se a la pel·lícula o la cançó següent, trieu Alt Dreta Vés Capítol/pel·lícula següent o feu clic en el botó Mostra el botó de cançó o Capítol/pel·lícula següent .

Per desplaçar-se a la pel·lícula o la cançó anterior

  Per desplaçar-se a la pel·lícula o la cançó anterior, trieu Alt Esquerra Vés Capítol/pel·lícula anterior o feu clic en el botó Mostra el botó de cançó o Capítol/pel·lícula anterior .

### Per canviar el factor d'escala

#### Per canviar la mida del vídeo

Per canviar el factor d'escala de l'àrea de visualització, podeu emprar els mètodes següents:

- Per passar a mode de pantalla completa, trieu F11 Visualitza Pantalla completa. També podeu utilitzar la tecla F per commutar el mode de pantalla completa. Per sortir del mode de pantalla completa, feu clic en el botó Surt de la pantalla completa o premeu la tecla Esc, F11 o F.

- Per canviar la visualització o la mida de la pel·lícula original, trieu Ctrl 0 Visualitza Ajusta la finestra a la pel·lícula i trieu una relació d'escala.

#### Per canviar la relació d'aspecte del vídeo

Per canviar entre diferents relacions d'aspecte, trieu A Visualitza Relació d'aspecte .

### Per ajustar el volum

Per apujar el volum, trieu Amunt So Apuja el volum . Per abaixar el volum, trieu Avall So Abaixa el volum .

Per ajustar el volum del so, també podeu emprar el botó del volum. Premeu el botó del volum i trieu el nivell de volum amb el lliscador.

### Per fer que la finestra es mantingui sempre per damunt

Per fer que la finestra del reproductor de pel·lícules Totem sempre es mantingui per damunt de les finestres d'altres aplicacions, trieu Edita Connectors i seleccioneu el connector Sempre per damunt per habilitar-lo. Així la finestra del reproductor de pel·lícules Totem sempre es mantindrà per sobre de les altres quan s'estigui reproduint una pel·lícula, però no mentre s'estigui reproduint àudio o visualitzacions.

Per aturar que la finestra es mantingui sempre per damunt, torneu a deshabilitar el connector Sempre per damunt. Si voleu més informació, vegeu .

### Per mostrar o amagar els controls

Per mostrar o amagar els controls de la finestra del reproductor de pel·lícules Totem, trieu Ctrl H Visualitza Mostra els controls o premeu la tecla H. També podeu fer clic amb el botó secundari en la finestra del reproductor de pel·lícules Totem i llavors trieu en el menú emergent Ctrl H Mostra els controls .

Si està seleccionada l'opció Mostra els controls, el reproductor de pel·lícules Totem mostrarà la barra de menú, el lliscador de temps transcorregut, els botons de control de cerca, el lliscador de volum i la barra d'estat en la finestra. Si no està seleccionada l'opció Mostra els controls, l'aplicació amagarà aquests controls i només mostrarà l'àrea de visualització.

### Per gestionar la llista de reproducció

#### Per mostrar o amagar la llista de reproducció

Per mostrar o amagar la llista de reproducció, trieu Visualitza Barra lateral , o feu clic en el botó de la Barra lateral i trieu Llista de reproducció a la part superior de la barra lateral.

#### Per gestionar una llista de reproducció

Podeu utilitzar el diàleg de la Llista de reproducció per fer el següent:

Per afegir una pista o pel·lícula

  Per afegir una pista o pel·lícula a la llista de reproducció, feu clic en el botó Afegeix. Es mostrarà el diàleg Seleccioneu pel·lícules o llistes de reproducció. Seleccioneu el fitxer que voleu afegir a la llista de reproducció, després feu clic a D'acord.

Per suprimir una pista o pel·lícula

  Per suprimir una pista o pel·lícula de la llista de reproducció, seleccioneu l'element o els elements que voleu suprimir de la llista de reproducció i després feu clic en el botó Suprimeix.

Per desar una llista de reproducció a un fitxer

  Per desar una llista de reproducció a un fitxer, feu clic en el botó Desa la llista de reproducció. Es mostrarà el diàleg Desa la llista de reproducció, especifiqueu el nom de fitxer amb què voleu desar la llista de reproducció i feu clic en el botó Desa.

Per moure una pista o una pel·lícula cap amunt en la llista de reproducció

  Per moure una pista o una pel·lícula cap amunt en la llista de reproducció, seleccioneu l'element de la llista de reproducció i després feu clic en el botó Mou amunt.

Per moure una pista o una pel·lícula cap avall en la llista de reproducció

  Per moure una pista o una pel·lícula cap avall en la llista de reproducció, seleccioneu l'element de la llista de reproducció i després feu clic en el botó Mou avall.

#### Per seleccionar o desseleccionar el mode de repetició

Per habilitar o inhabilitar el mode de repetició, trieu Edita Mode de repetició.

#### Per seleccionar o desseleccionar el mode aleatori

Per habilitar o inhabilitar el mode aleatori, trieu Edita Mode aleatori.

### Per triar els subtítols

Per triar l'idioma dels subtítols, seleccioneu Visualitza Subtítols i trieu l'idioma en què voleu que es mostrin els subtítols.

Per inhabilitar la visualització dels subtítols, trieu Visualitza Subtítols Cap.

Per defecte, el reproductor de pel·lícules Totem utilitzarà el mateix idioma en què s'està utilitzant l'ordinador per mostrar els subtítols.

El reproductor de pel·lícules Totem carregarà i mostrarà automàticament els subtítols si el nom del fitxer del vídeo i dels subtítols tenen el mateix nom i l'extensió dels subtítols és `asc`, `txt`, `sub`, `srt`, `smi`, `ssa` o `ass`.

Si el fitxer dels subtítols té un nom diferent del fitxer de vídeo, feu clic amb el botó secundari damunt del nom del fitxer de vídeo a la llista de reproducció i trieu Seleccioneu els subtítols de text en el menú emergent per carregar el fitxer de subtítols correcte. També podeu seleccionar els subtítols des de Visualitza Seleccioneu els subtítols de text.

Podeu baixar els subtítols des del servei d'OpenSubtitles si utilitzeu el connector Baixador de subtítols. Vegeu més informació a .

### Per fer una captura de pantalla

Per fer una captura de pantalla d'una pel·lícula o d'una visualització d'una cançó que s'està reproduint, trieu Edita Fes una captura de pantalla . Es mostrarà el diàleg Desa la captura de pantalla. Trieu una ubicació i escriviu el nom del fitxer amb què voleu desar la captura de pantalla i després feu clic en el botó Desa per desar-la.

El reproductor de pel·lícules Totem mostrarà una previsualització de la captura de pantalla que es desarà a la part esquerra del diàleg Desa la captura de pantalla.

### Per crear una galeria de captures de pantalla

Per crear una galeria de captures de pantalla d'una pel·lícula o d'una visualització d'una cançó que s'està reproduint, trieu Edita Crea una galeria de captures de pantalla . Es mostrarà el diàleg Desa la galeria. Trieu una ubicació i escriviu el nom del fitxer amb què voleu desar la galeria d'imatges i després feu clic en el botó Desa per desar-la.

Podeu especificar l'amplada de les captures a la galeria si modifiqueu l'entrada Amplada de la captura de pantalla (en píxels). L'amplada per defecte és de 128 píxels.

També podeu especificar el nombre de captures que voleu que es mostrin a la galeria. Per defecte, el nombre es calcula en funció de la durada de la pel·lícula, tot i així aquest nombre es pot substituir si es desselecciona la casella de selecció Calcula el nombre de captures de pantalla i s'introdueix un número nou en el quadre de selecció de valors Nombre de captures de pantalla.

## Connectors

El reproductor de pel·lícules Totem té moltes característiques que estan presents en forma de connectors —peces de programari que només es carreguen quan és necessari.

### Per habilitar un connector

Per visualitzar el llistat de connectors instal·lats, trieu Edita Connectors. Es mostrarà el diàleg Configura els connectors. A la part esquerra hi haurà una llista de tots els connectors instal·lats, mentre que a la dreta hi haurà la descripció del connector seleccionat. Els connectors que tinguin opcions que es puguin canviar tindran el botó sensible Preferències a la dreta.

Per habilitar un connector, activeu la casella de selecció a l'esquerra del nom a la llista de connectors i el connector es carregarà automàticament. Si hi ha algun error quan el connector es carregui, es mostrarà un diàleg d'error immediatament.

Per inhabilitar el connector, desseleccioneu la seva casella de selecció. Els connectors restaran habilitats o inhabilitats tal com hàgiu indicat, fins i tot, quan el reproductor de pel·lícules Totem estigui tancat.

### Sempre per damunt

Si està habilitat, el connector Sempre per damunt farà que la finestra principal del reproductor de pel·lícules Totem es mantingui per sobre de totes les altres finestres quan s'estigui reproduint una pel·lícula, però no mentre s'estigui reproduint àudio o visualitzacions. Per deixar que la finestra es mantingui sempre per damunt, desactiveu el connector.

### Client DLNA/UPnP de Coherence

El connector Client DLNA/UPnP de Coherence permet que el reproductor de pel·lícules Totem reprodueixi contingut multimèdia des dels servidors de suports UPnP (com els servidors Coherence) en una xarxa local.

Amb el connector Client DLNA/UPnP de Coherence habilitat, trieu F9 Visualitza Barra lateral o feu clic en el botó Barra lateral per mostrar la barra lateral. Seleccioneu el Client DLNA/UPnP de Coherence en el quadre de llista desplegable de la part superior de la barra lateral per mostrar la barra del Client DLNA/UPnP de Coherence.

La visualització en arbre a la barra lateral llistarà els servidors de suports disponibles. Si feu clic en un d'ells s'ampliarà per mostrar els tipus de suports que admet i si feu clic en un directori multimèdia s'ampliarà per llistar tots els fitxers multimèdia disponibles. Si feu doble clic en un fitxer multimèdia s'afegirà a la llista de reproducció del reproductor de pel·lícules Totem i el reproduirà. O bé podeu fer doble clic en un fitxer i triar Reprodueix o Envia a la cua per reproduir el fitxer immediatament o afegir-lo a la llista de reproducció, respectivament.

Si el servidor de suports ho permet, podeu suprimir un fitxer del servidor de suports si trieu Suprimeix del menú contextual d'aquest fitxer.

### Anotacions del Gromit

El connector Anotacions del Gromit permet dibuixar damunt de les pel·lícules mentre s'estan reproduint si utilitzeu el Gromit. Heu de tenir instal·lat el Gromit abans d'habilitar el connector. Consulteu la documentació del vostre sistema operatiu per instal·lar-lo.

Amb el connector habilitat, premeu Ctrl D per activar o desactivar el Gromit. Quan el Gromit està habilitat, la busca esdevindrà una creu. Per dibuixar a la pantalla, mantingueu premut el botó del ratolí i arrossegueu la busca abans de deixar-la anar. Torneu a prémer Ctrl D per desactivar el Gromit.

Per netejar la pantalla de les anotacions, premeu Ctrl E o tanqueu el reproductor de pel·lícules Totem.

### Jamendo

El connector Jamendo permet escoltar la col·lecció de música sota la llicència Creative Commons del servei Jamendo.

#### Per configurar el connector

Si ja heu habilitat el connector Jamendo, per configurar-lo feu clic en el botó Preferències i es mostrarà el diàleg del Jamendo. En el diàleg podeu triar en quin format, Ogg o MP3, voleu baixar-vos les cançons (és preferible el format Ogg per la seva naturalesa de codi font obert) i el nombre d'àlbums a recuperar quan es faci una cerca (trieu més àlbums si teniu una connexió ràpida d'Internet).

Quan hàgiu finalitzat, feu clic a Tanca.

#### Per mostrar la barra lateral del Jamendo

Amb el connector Jamendo habilitat, trieu F9 Visualitza Barra lateral o feu clic en el botó Barra lateral. Seleccioneu el Jamendo en el quadre de llista desplegable de la part superior de la barra lateral per mostrar la barra del Jamendo.

#### Per cercar música

Escriviu els termes que busqueu al quadre de cerca a la part superior de la barra lateral del Jamendo. Podeu cercar per artista o per etiquetes. Per iniciar la cerca feu clic en el botó «Cerca».

Els resultats de la cerca es mostraran en una visualització en arbre a la pestanya Resultats de la cerca de la barra lateral i es poden explorar si utilitzeu els botons de desplaçament de la part inferior de la barra. Es llistaran els àlbums i si feu clic en un àlbum, es llistaran les cançons a sota. Si voleu amagar les cançons, torneu a fer clic en l'àlbum.

Si seleccioneu un artista, podeu fer clic en el botó Pàgina a Jamendo de l'àlbum per obrir la pàgina de l'àlbum al lloc web del Jamendo. Si feu doble clic en un àlbum o trieu Afegeix a la llista de reproducció del menú contextual de l'àlbum, reemplaçareu la vostra llista de reproducció amb totes les cançons de l'àlbum i començareu a reproduir en temps real la primera cançó des del lloc web del Jamendo. Si feu doble clic en una cançó, reemplaçareu la vostra llista de reproducció només amb aquesta cançó.

#### Àlbums populars i últimes versions

Quan visualitzeu la pestanya Popular a la barra lateral del Jamendo es carregarà una llista dels àlbums més populars del Jamendo en aquell instant, que es poden reproduir com els resultats de la cerca. De la mateixa manera, quan visualitzeu la pestanya Últimes versions es carregarà una llista dels darrers àlbums que s'hagin publicat al Jamendo.

### Cerca local

El connector Cerca local permet cercar pel·lícules i fitxers d'àudio en el vostre ordinador des del mateix reproductor de pel·lícules Totem. Si teniu el connector habilitat, trieu F9 Visualitza Barra lateral o feu clic en el botó Barra lateral per mostrar la barra lateral. Seleccioneu Cerca local en el quadre de llista desplegable de la part superior de la barra lateral per mostrar la barra de Cerca local.

Per realitzar una cerca, escriviu els termes que busqueu al quadre de cerca a la part superior de la barra lateral i feu clic a Cerca. Els termes de cerca poden incloure caràcters comodí com `*`, que coincidiran amb qualsevol caràcter. Per exemple, la cerca `*.mpg` buscarà totes les pel·lícules que tinguin l'extensió `.mpg`.

Els resultats de la cerca es poden explorar si utilitzeu els botons Enrere i Endavant de la part inferior de la barra lateral. Així podreu saltar a una pestanya concreta de resultats si escriviu el seu número en el quadre de selecció de valors.

### Publica la llista de reproducció

El connector Publica la llista de reproducció permet publicar les llistes de reproducció en una xarxa local perquè hi accedeixin altres ordinadors i puguin reproduir-les.

#### Per configurar el connector

Si ja heu habilitat el connector Publica la llista de reproducció, per configurar-lo feu clic en el botó Preferències i es mostrarà el diàleg de configuració. Aquí podeu canviar el nom que apareixerà per compartir la llista de reproducció. Les cadenes següents es reemplaçaran quan es publiquin les llistes de reproducció:

`%a`

  Reemplaçat amb el nom del programa: reproductor de pel·lícules Totem

`%h`

  Reemplaçat amb el vostre nom d'ordinador.

`%u`

  Reemplaçat amb el vostre nom d'usuari.

`%U`

  Reemplaçat amb el vostre nom real.

`%%`

  Reemplaçat amb un símbol de tant per cent.

També podeu seleccionar la casella de selecció Utilitzeu el protocol de transport encriptat si voleu encriptar les llistes de reproducció compartides quan s'estiguin transmetent a la xarxa.

Quan hàgiu finalitzat, feu clic a Tanca.

#### Per publicar les llistes de reproducció

Amb el connector habilitat, no cal que publiqueu les llistes de reproducció explícitament, atès que automàticament estan disponibles a la xarxa com un lloc web Zeroconf.

#### Per navegar per altres ordinadors de la xarxa

Per visualitzar les llistes de reproducció compartides a la xarxa, seleccioneu Altres ordinadors de la xarxa des del quadre de llista desplegable de la part superior de la barra lateral. Si s'ha publicat alguna llista de reproducció a la xarxa, aquesta es llistarà aquí. Feu doble clic en la llista de reproducció per carregar-la i reproduir-la en el vostre ordinador.

### Baixador de subtítols

El connector Baixador de subtítols permet trobar i baixar els fitxers de subtítols des del servei OpenSubtitles.

Subtitles can only be downloaded for local movies; not audio files, DVDs, DVB streams, VCDs or HTTP streams. To search for subtitles for the currently playing movie, choose Ctrl Shift s View Download Movie Subtitles, which will display the Download Movie Subtitles dialog.

Seleccioneu la llengua en què voleu baixar els subtítols des del quadre de llista desplegable a la part superior del diàleg, després feu clic en el botó Cerca per cercar els subtítols de la pel·lícula actual. Els subtítols es troben en funció del contingut de la pel·lícula, més que en funció del seu nom i les seves etiquetes.

Els resultats de la cerca es llisten en visualització en arbre al mig del diàleg. Actualment els subtítols només es poden utilitzar si la pel·lícula es torna a carregar amb els subtítols; així que després de seleccionar el fitxer de subtítol que voleu baixar, feu clic en el botó Reprodueix amb subtítols per baixar els subtítols i tornar a carregar la pel·lícula.

Els fitxers de subtítol baixats es guarden en memòria cau (de forma predeterminada a `~/.cache/totem/subtitles`) per tal que no sigui necessari tornar-los a baixar per veure la pel·lícula. Quan baixeu subtítols nous per una pel·lícula, se suprimeixen qualssevol subtítols que s'hagin baixat anteriorment per a la pel·lícula.

### Miniatura

El connector Miniatura estableix la icona de la finestra principal del reproductor de pel·lícules Totem com una miniatura de la pel·lícula actual i actualitza la icona quan es carreguen pel·lícules noves.

Si no existeix una miniatura per a la pel·lícula actual (o si esteu reproduint un fitxer d'àudio), la icona de la finestra principal restablirà el logo del reproductor de pel·lícules Totem.

### Enregistrador de discs de vídeo

El connector Enregistrador de discs de vídeo permet enregistrar la llista de reproducció actual a un DVD, VCD o CD mitjançant el Brasero.

Per enregistrar la llista de reproducció actual, trieu Pel·lícula Crea un disc de vídeo. Es mostrarà el diàleg del Brasero, que us donarà opcions per convertir les pel·lícules al format apropiat per enregistrar-les al disc. Per a més informació, vegeu la documentació del Brasero.

### Navegador del YouTube

El connector Navegador del YouTube permet cercar i navegar pel YouTube i reproduir directament vídeos del YouTube en el reproductor de pel·lícules Totem. Amb el connector habilitat, trieu F9 Visualitza Barra lateral o feu clic en el botó Barra lateral per mostrar la barra lateral. Seleccioneu YouTube en el quadre de llista desplegable de la part superior de la barra lateral per mostrar la barra del YouTube.

Per cercar un vídeo del YouTube, escriviu els termes de cerca al quadre de cerca a la part superior de la barra lateral i feu clic en el botó Cerca. Els resultats de la cerca es llistaran a sota en visualització en arbre. Si us desplaceu per la llista, automàticament es carregaran més resultats.

Per reproduir un vídeo, feu doble clic en un vídeo a la llista de resultats o trieu Afegeix a la llista de reproducció del seu menú contextual. Quan es reprodueix un vídeo, es carreguen automàticament una llista de vídeos relacionats a la pestanya Vídeos relacionats de la barra lateral del YouTube.

Els vídeos del YouTube es poden obrir en un navegador si trieu Obre en el navegador en el seu menú contextual. Així obrireu el vídeo en la seva ubicació original al lloc web del YouTube.

### Servei D-Bus

El connector Servei D-Bus envia notificacions al subsistema D-Bus sobre les pel·lícules que s'estan reproduint en el reproductor de pel·lícules Totem. Aplicacions com el Gajim poden escoltar aquestes notificacions i poden respondre en conseqüència, per exemple, amb l'actualització del vostre missatge d'estat per mostrar el vídeo que estigueu reproduint en el reproductor de pel·lícules Totem.

## Preferències

Per modificar les preferències del reproductor de pel·lícules Totem, trieu Edita Preferències .

### General

Xarxa

  Seleccioneu la velocitat de connexió a la xarxa en el quadre de llista desplegable Velocitat de connexió.

Subtítols

  - Carrega els fitxers de subtítols quan es carrega una pel·lícula: seleccioneu aquesta opció per carregar automàticament qualsevol fitxer de subtítol que tingui el mateix nom que la pel·lícula que es reproduirà.

  - Tipus de lletra: seleccioneu aquesta opció per canviar el tipus de lletra que s'utilitzarà per mostrar els subtítols.

  - Codificació: seleccioneu aquesta opció per canviar la codificació que s'utilitzarà per mostrar els subtítols.

### Pantalla

Pantalla

  - Seleccioneu l'opció redimensiona si voleu que el reproductor de pel·lícules Totem redimensioni automàticament la finestra quan es carregui un vídeo nou.

  - Seleccioneu l'opció d'estalvi de pantalla si voleu que l'estalvi de pantalla s'activi quan estigueu reproduint fitxers d'àudio. Alguns monitors que tinguin els altaveus integrats podrien deixar de reproduir la música quan s'activi l'estalvi de pantalla.

Efectes visuals

  - Efectes visuals: seleccioneu aquesta opció per mostrar efectes visuals quan es reprodueix un fitxer d'àudio.

  - Tipus de visualització: seleccioneu el tipus de visualització des del quadre de llista desplegable.

  - Mida de la visualització: seleccioneu la mida de la visualització des del quadre de llista desplegable.

Balanç del color

  - Brillantor: empreu el lliscador per especificar el nivell de brillantor.

  - Contrast: empreu el lliscador per especificar el nivell de contrast.

  - Saturació: empreu el lliscador per especificar el nivell de saturació.

  - To: empreu el lliscador per especificar el nivell de to.

  Utilitzeu el botó Torna als valors per defecte per reiniciar els controls del balanç de color a les seves posicions predeterminades.

### Àudio

Sortida d'àudio

  Seleccioneu un tipus de sortida d'àudio des del quadre llista desplegable Tipus de sortida d'àudio.

## Quant al reproductor de pel·lícules Totem

Totem Movie Player is written by Bastien Nocera (hadess@hadess.net), Julien Moutte (julien@moutte.net) for the GStreamer backend, and Guenter Bartsch (guenter@users.sourceforge.net). To find more information about Totem Movie Player, please visit the Totem Movie Player website.

Per informar d'un error o fer un suggeriment sobre el reproductor de pel·lícules Totem o aquest manual, seguiu les indicacions de la Pàgina de suggeriments del GNOME.

Aquest programa es distribueix sota els termes de la Llicència pública general de GNU tal com publica la Free Software Foundation; tant en la versió 2 de la llicència, o (a la vostra opció) una versió posterior. Es pot trobar una còpia d'aquesta llicència en aquest enllaç, o en el fitxer COPYING inclòs amb el codi font d'aquest programa.